55.   ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ. 27002 της 24 Μαΐου/27 Ιουν. 1955 (ΦΕΚ Β΄113) Περί εξαιρέσεως της μεταβιβάσεως εις τον Υφυπουργόν Εσωτερικών της ασκήσεως αρμοδιοτήτων τινών του Υπουργού Εσωτερικών, απορρεουσών εκ του υπ’ αριθ. 3200/1955 Νόμου «περί διοικητικής αποκεντρώσεως».  Έχοντες υπ’ όψιν τας διατάξεις του άρθρ. 7 του Νόμ. υπ’ αριθ. 3076/1954 «περί τροποποιήσεως και συμπληρώσεως του Α. Ν. 1671 «περί Υπουργικού Συμβουλίου και Υπουργείων», αποφασίζομεν: Κατ’ εξαίρεσιν της περί αναθέσεως ασκήσεως αρμοδιοτήτων ημών εις τον Υφυπουργόν Εσωτερικών υπ’ αριθ.92138/16.12.1954 αποφάσεως, δεν μεταβιβάζεται εις αυτόν η άσκησις των εκ των διατάξεων των άρθρ. 1, 4, 26 και 34 του υπ’ αριθ. 3200/1955 Νόμου «περί διοικητικής αποκεντρώσεως» απορρεουσών αρμοδιοτήτων ημών.  Δι’ ομοίων αποφάσεων ως κατωτέρω δεν μεταβιβάζονται.  56)του Υπ.Γεωργίας (απόφ. 87396 της 11/27 Ιουν.1955) εις τον Υφυπουργόν Γεωργίας αι αρμοδιότητες των άρθρ. 1, 4 και 26 Νόμ. 3200/55. 57)του Υπ. Οικονομικών (απόφ. 165727 της 17/25 Ιουν.1955) εις τον Υφυπ. Οικονομικών, αι αρμοδιότητες των άρθρ. 1, 4, 26 και 34.  58)του Υπ. Συγκοινωνιών και Δημ.΄Εργων (απόφ. Α.34111 της 20/27 Ιουν.1955) εις τον Υφυπ.Συγκοινωνιών, αι αρμοδιότητες των άρθρ.1, 4 και 26. 59)του Υπ.Συγκοινωνιών και Δημ.΄Εργων (απόφ.Α.34112 της 20/27 Ιουν.1955) εις τον Υφυπ.Οικισμού και Σεισμοπλήκτων Νήσων αι αρμοδιότητες των άρθρ. 1, 4 και 26. 60)του Υπ.Κοινων.Προνοίας (απόφ.Δ. 3054 της 21/27 Ιουν. 1955) εις τον Υφυπ. Κοιν.Προνοίας, αι αρμοδιότητες των αρθρ. 1,4 και 26.  